FOTO: Nuwe Viva Glam-gesig onthul | SARIE
FOTO: Nuwe Viva Glam-gesig onthul	deur SARIE.com-span
Die skoonheidshuis M.A.C kies jaarliks ’n nuwe bekende as die gesig van hul gewilde Viva Glam-grimeerreeks. En vir 2016 is dit niemand anders nie as die popsanger Ariana Grande!
Met dié reeks, wat bestaan uit ’n lipstiffie en lipglans, ondersteun M.A.C reeds die afgelope 11 jaar die stryd teen HIV/vigs deur die inkomste uit verkope te skenk aan hul liefdadigheidsfonds, die M.A.C AIDS Fund. Met Ariana as inspirasie kan aanhangers uitsien na ’n waaghalsige dieppers lipstiffie met ’n mat-afwerking en ’n glinsterende sagpienk lipglans wat van Januarie volgende jaar beskikbaar sal wees.
Die gewildste skoonheidstendens, volgens Google…
Die Viva Glam-reeks het reeds in die verlede met gesigte soos Rihanna, Nicki Minaj, Lady Gaga en Miley Cyrus gespog. “Viva Glam-ambassadeurs is uitlokkend, anders en invloedryk en verteenwoordig uiteenlopende gemeenskappe,” het die skoonheidshuis oor hul keuse van gesigte oor die jare gesê.
Miley Cyrus as vanjaar se M.A.C Viva Glam-gesig FOTO: M.A.C
Rihanna as 2014 se M.A.C Viva Glam-gesig FOTO: M.A.C
Adele verskyn dalk binnekort in ’n fliek…